stanford-oval/wikipedia huggingface dataset:
ไข่แดง
การนำไปใช้ประโยชน์

โดยทั่วไปไข่ของสัตว์ปีก สัตว์เลื้อยคลาน และแมลงหลายชนิด มักถูกใช้เป็นอาหาร ทั้งที่ผ่านการปรุงโดยใช้ความร้อน การยำ หรือบางครั้งก็บริโภคทั้งดิบ ๆ หรือมีการแยกไข่แดงออกจากไข่ขาวเพื่อนำมาเป็นส่วนประกอบในการปรุงอาหาร เช่น มายองเนส คัสตาร์ด เครมบรูเล่ หรือทำขนมไทย เช่น ทองหยิบ ทองหยอด รวมถึงนำไปผสมเป็นเครื่องดื่ม เช่น เอ้กน็อก และแอดโวคาท (เหล้ารัมผสมไข่ดิบ)
นอกจากใช้เป็นอาหารแล้ว ไข่แดงยังถูกใช้ในงานศิลปะสมัยก่อน เช่น ใช้เป็นส่วนผสมในการทำสีฝุ่นเทมเพอรา ในงานจิตรกรรม ซึ่งเป็นกรรมวิธีที่ช่วยทำให้ภาพเขียนมีอายุยืนนานขึ้นด้วย
ไข่แดงยังสามารถสกัดเป็นน้ำมันเพื่อนำไปใช้ในอุตสาหกรรมเครื่องสำอาง รวมถึงทางการแพทย์ด้วย
คุณค่าทางโภชนาการ

ไข่แดงประกอบด้วยน้ำ โปรตีน และแร่ธาตุหลายชนิด เช่น ธาตุเหล็ก แคลเซียม ฟอสฟอรัส วิตามินเอ และวิตามินบี 1 รวมทั้งสารโคลีนที่มีส่วนช่วยพัฒนาสมองและเสริมสร้างความจำ สารลูทีนและซีแซนทีนที่มีประโยชน์ ช่วยบำรุงประสาทตา
ในไข่แดงยังมีไขมัน ซึ่งส่วนใหญ่เป็นกรดไขมันไม่อิ่มตัว มีคุณค่าใกล้เคียงกับไขมันปลาทะเล มีกรดไขมันโอเมกา-3 ที่จำเป็นต่อการทำงานของสมองและเนื้อเยื่อตา รวมถึงกรดโอเมก้า 6 และกรดอะราคิโดนิก (ARA) ที่สำคัญต่อการพัฒนาระบบประสาทและการทำงานของระบบประสาทตา
ทว่าไข่แดงยังมีคอเลสเตอรอล ที่ไม่พบในไข่ขาว ซึ่งเดิมทีมีการห้ามรับประทานไข่แดงในปริมาณมาก เพราะอาจเสี่ยงต่อการเกิดโรคหัวใจขาดเลือด แต่ในงานวิจัยภายหลังพบว่า คลอเรสเตอรอลในไข่มีผลทำให้คลอเรสเตอรอลในเลือดสูงขึ้นเพียงเล็กน้อยเท่านั้น อย่างไรก็ดี สมาคมหัวใจอเมริกา (AHA) แนะนำว่า ไม่ควรรับประทานไข่ไก่เกินวันละหนึ่งฟอง เพราะไข่ไก่หนึ่งฟองมีคอเลสเตอรอลเกินกว่า 200 มิลลิกรัม และสำหรับผู้เป็นโรคหัวใจ เบาหวาน คอเลสเตอรอลสูง หรือโรคหลอดเลือดสมอง ไม่ควรรับประทานไข่ไก่เกิน 3 ฟองต่อสัปดาห์
น้ำมันไข่แดงสามารถได้จากการสกัดน้ำมันทิ้งออกไปให้หมด แล้วจะมีการสร้างเซลล์ขึ้นแล้วก็ทำให้เป็นปฎิสนธิ ทำให้อสุจิเข้าไปในไข่ขาวจนเลี่ยน น้ำมันที่สกัดจากไข่แดงสามารถนำไปใช้ประโยชน์ได้หลายสถาน ในศตวรรษที่ 11 มีการนำไข่แดงมาเป็นส่วนประกอบในการผลิตเครื่องประทินผิว เพราะไข่แดงช่วยบำรุงให้ผิวนุ่มชุ่มชื้น ลดอาการผิวแห้งตึง นอกจากนี้ ยังมีการนำน้ำมันไข่แดงผสมกับน้ำมันสกัด
จากต้นชา ใช้ลดสิวเสี้ยน และกำจัดเซลล์ผิวที่ตายแล้ว
ในการแพทย์แผนโบราณของกรีก อินเดีย ญี่ปุ่นและจีน มีการนำน้ำมันไข่แดงมาทำเป็นครีมนวด หรือครีมหมักผม รักษาอาการผมร่วง     ผมแตกปลาย ป้องกันรังแค ช่วยให้ผมดกดำ นิ่มเป็นเงางาม
ในสเปน ในแคว้นอันดาลูซิอาโบราณ มีการนำน้ำมันไข่แดงมาผสมกับน้ำมันละหุ่ง น้ำมันกุหลาบ เพื่อรักษาอาการหิด
ทางแพทย์แผนจีน มีการใช้น้ำมันไข่แดงเพื่อรักษาอาการผิวหนังพุพอง ไหม้ อักเสบ แผลร้อนในปาก ช่วยฟื้นฟูผิวให้กลับคืนสู่สภาพ  สมบูรณ์ และยังช่วยบำรุงรากผม รักษาอาการติดเชื้อราที่หนังศีรษะ การติดเชื้อในช่องจมูก และโรคริดสีดวงทวารด้วย
Chitwoodchabaudiidae

| Chitwoodchabaudiidae |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: หนอนตัวกลม Nematoda
ชั้น:: Chromadorea Chromadorea
อันดับ:: Rhabditida Rhabditida
วงศ์:: Chitwoodchabaudiidae Chitwoodchabaudiidae
สปีชีส์:: Chitwoodchabaudiidae
ชื่อทวินาม
Chitwoodchabaudiidae 

Chitwoodchabaudiidae เป็นสกุลของนีมาโทดาที่อยู่ในวงศ์ Rhabditida.
สปีชีส์ในสกุล ได้แก่:
Chitwoodchabaudia Puylaert, 1970
แผ่นดินไหวในจังหวัดฮกไกโด พ.ศ. 2561

| --- | --- |

เวลาสากลเชิงพิกัด: 2018-09-05 18:07:58
รหัสเหตุการณ์ ISC: 612697604
USGS-ANSS: ComCat
วันที่ท้องถิ่น: 6 กันยายน ค.ศ. 2018 (2018-09-06)
เวลาท้องถิ่น: 03:08 น. เวลามาตรฐานญี่ปุ่น
ขนาด: 6.6 Mw
ความลึก: 35.0 km (22 mi)*
ศูนย์กลาง: 42°40′16″N 141°55′59″E﻿ / ﻿42.671°N 141.933°E﻿ / 42.671; 141.933
ประเภท: รอยเลื่อนย้อน แผ่นดินไหวในแผ่นเปลือกโลก
ระดับความรุนแรงที่รู้สึกได้: X (อนุภาพรุนแรง)   ชินโดะ 7
ค่าความเร่งสูงสุดของพื้นดิน: 1.83 g   1796 Gal
สึนามิ: ไม่มี
แผ่นดินถล่ม: มี
แผ่นดินไหวตาม: 130 ใหญ่ที่สุด: ขนาด 5.7 วันที่ 21 กุมภาพันธ์ 2019 (21:22 น. JST) 
ผู้ประสบภัย: เสียชีวิต 41 ราย บาดเจ็บ 691 ราย
แผ่นดินไหวในจังหวัดฮกไกโด พ.ศ. 2561 หรือ แผ่นดินไหวเฮเซที่ 30 แห่งฮกไกโดอิบูริตะวันออก (ญี่ปุ่น: 平成30年北海道胆振東部地震; โรมาจิ: Heisei san-jū-nen Hokkaidō Iburi tōbu jishin) มีขนาด 6.6 (มาตราขนาดโมเมนต์) เมื่อวันที่ 6 กันยายน พ.ศ. 2561 เวลา 03:08 น. (เวลามาตรฐานญี่ปุ่น) มีจุดศูนย์กลางในกิ่งจังหวัดอิบูริใกล้กับเมืองโทมาโกไม จังหวัดฮกไกโด มีความลึก 35.0 กิโลเมตร (21.7 ไมล์) มีความรุนแรงแผ่นดินไหวสูงสุด 7 ตามมาตราชินโดะ แรงสั่นสะเทือนสามารถรับรู้ได้ในจังหวัดฮกไกโด จังหวัดอาโอโมริ และยังรู้สึกได้ถึงแรงสั่นสะเทือนไปถึงภูมิภาคคันโต แผ่นดินไหวทําให้ไฟฟ้าดับทั่วฮกไกโด ผู้คน 5.3 ล้านคนไม่มีไฟฟ้าใช้  มีผู้เสียชีวิต 41 คน และบาดเจ็บ 601 คน แผ่นดินไหวครั้งนี้มีชื่อทางการคือ "แผ่นดินไหวเฮเซที่ 30 แห่งฮกไกโดอิบูริตะวันออก"
ธรณีวิทยา

พื้นที่ตอนกลางของจังหวัดฮกไกโดมีแนวโน้มที่จะเกิดแผ่นดินไหวแม้ว่าจะไม่ได้ตั้งอยู่บนขอบแผ่นเปลือกโลกใด ๆ ก็ตาม จากการสํารวจของกระทรวงศึกษาธิการ วัฒนธรรม กีฬา วิทยาศาสตร์และเทคโนโลยีมีรอยเลื่อนแผ่นดินไหวหลายแห่งในตอนกลางของฮกไกโดรวมถึงรอยเลื่อนฟุราโนะและอิชิคาริ ในภูมิภาคนี้เคยเกิดแผ่นดินไหวมาแล้วหลายครั้งในปี  1910, 1974, 1981, 1982 และ 2000 ซึ่งมีแผ่นดินไหวอุราคาวะ พ.ศ. 2525เป็นแผ่นดินไหวที่ใหญ่ที่สุดมีขนาด 7.1 แผ่นดินไหวทำให้มีผู้บาดเจ็บและเกิดความเสียหายในโทมาโกไมและซัปโปโระ มีภูเขาไฟหลายลูกตั้งอยู่ใกล้กับศูนย์กลางของแผ่นดินไหว ภูเขาไฟมีส่วนทำให้เกิดดินถล่มหลังจากฝนตกหนัก หินพัมมิชและดินถูกแรงเฉื่อนของแผ่นดินไหวทําให้เกิดดินถล่มที่นําไปสู่ความเสียหายรุนแรงทำให้มีผู้บาดเจ็บและเสียชีวิตเป็นผลมาจากดินถล่ม
ธรณีวิทยา > แผ่นดินไหวตาม

วันที่ 21 กุมภาพันธ์ 2019 ได้มีแผ่นดินไหวตามขนาด 5.7 ห่างจากศูนย์กลางแผ่นดินไหวไปทางเหนือ 10 กิโลเมตร เป็นแผ่นดินไหวตามที่รุนแรงที่สุด แผ่นดินไหวตามไม่มีรายงานความเสียหายที่สําคัญ แต่มีการหยุดชะงักของระบบรางรถไฟชินคันเซ็นและรถไฟใต้ดินเทศบาลซัปโปโระ มีผู้ได้รับบาดเจ็บและเกิดหิมะถล่มในเมืองอัตสึมะ
ความเสียหาย

แผ่นดินไหวสร้างความเสียหายในฮกไกโด 367.5 พันล้านเยน (3.32 พันล้านดอลลาร์ 102.8 พันล้านบาท) แผ่นดินไหวทําให้อุตสาหกรรมและสิ่งอํานวยความสะดวกสาธารณะในภูมิภาคหยุดทำงาน
ความเสียหาย > ไฟดับ

แผ่นดินไหวทำให้ไฟดับ 2.95 ล้านครัวเรือนในฮกไกโดไม่มีไฟฟ้าใช้ เนื่องจากโรงงานไฟฟ้าพลังงานถ่านหินของบริษัทพลังงานไฟฟ้าฮอกไกโดในเมืองอัตสึมะได้รับความเสียหายอย่างหนักจากไฟไหม้ที่เกิดขึ้นในช่วงที่เกิดแผ่นดินไหว ความเสียหายที่เกิดกับโรงงานทำให้เกิดความไม่สมดุลของไฟฟ้าทั่วฮกไกโดส่งผลให้ไฟดับ เมื่อเวลา 18:30 น. ในวันที่เกิดแผ่นดินไหว ไฟฟ้าได้รับการซ่อมแซม 340,000 ครัวเรือนในฮกไกโด โรงพยาบาลหลายแห่งใช้ไฟฟ้าสำรองฉุกเฉินเนื่องจากไฟฟ้าดับ
| วันที่ | เวลา | ครัวเรือน |  % | อ้างอิง |
| --- | --- | --- | --- | --- |
| 6 กันยายน | 3:08 | 0 / 2,950,000 | 0% |  |
| 6 กันยายน | 16:00 | 329,000 | 12% |  |
| 7 กันยายน | 3:00 | 964,000 | 33% |  |
| 7 กันยายน | 9:00 | 1,455,000 | 49% |  |
| 7 กันยายน | 12:00 | 1,513,000 | 51% |  |
| 8 กันยายน | 4:00 | 2,928,000 | 99% |  |
ความเสียหาย > การคมนาคม

เที่ยวบินทั้งหมดไปยังท่าอากาศยานชินชิโตเซะถูกยกเลิกในวันที่เกิดแผ่นดินไหว เอ็นเอชเคเวิลด์ประกาศว่าสนามบินกลับมาดําเนินงานอีกครั้งเมื่อเวลา 11:00 น. ในวันที่ 7 กันยายน หลังจากแผ่นดินไหว ระบบขนส่งสาธารณะทั้งหมดรวมถึงบริการรถไฟรถไฟใต้ดินและรถบัสถูกปิดในฮกไกโดเนื่องจากไฟฟ้าดับและเกิดความเสียหาย
แผ่นดินไหวทำให้ถนนหลายสายในฮกไกโดไม่สามารถใช้งานได้ ถนนหลายสายในฮอกไกโดถูกขวางกั้นจากเศษซากดินถล่มถนนบางสายเสียหายจากแผ่นดินเหลวในคิโยตะซึ่งอยู่ห่างไกลจากศูนย์กลางแผ่นดินไหว
บริษัททางด่วนญี่ปุ่นตะวันออกรายงานว่าถนนดังนี้ได้ปิดให้บริการหลังจากแผ่นดินไหว ได้แก่
ทางด่วนโดโอ
ทางด่วนโดโต
ทางด่วนซัซซง
ทางด่วนฮิดากะ
ผลกระทบทางเศรษฐกิจ

ไฟดับส่งผลกระทบอย่างรุนแรงต่ออุตสาหกรรมการเกษตรและการประมงในฮกไกโด จังหวัดฮกไกโดผลิตนมดิบถึงครึ่งหนึ่งในญี่ปุ่น ไฟดับทำให้เครื่องทำความเย็นหรืออุปกรณ์รีดนมวัวไม่สามารถใช้งานได้ ผลผลิตอื่น ๆ เช่นหัวหอมและมันฝรั่งไม่สามารถเก็บความเย็นหรือส่งออกไปได้เนื่องจากรถไฟหยุดให้บริการ ทำให้เกิดความเสียหายมูลค่าประมาณ 13.6 พันล้านเยน
อุตสาหกรรมการท่องเที่ยวในฮกไกโดได้รับผลกระทบอย่างหนักที่เกิดจากความล่าช้าของระบบขนส่ง นอกจากนี้ยังเป็นพื้นที่เกิดแผ่นดินไหวตามอยู่เป็นระยะทําให้การท่องเที่ยวในพื้นที่ลดลง ผลกระทบทั้งหมดของแผ่นดินไหวคาดว่าจะทําให้อุตสาหกรรมการท่องเที่ยวเสียหายประมาณ 35.6 พันล้านเยน (ณ เดือนตุลาคม 2018)
ความรุนแรงของแผ่นดินไหว

แผ่นดินไหวเป็นครั้งแรกในฮกไกโดที่มีความรุนแรงระดับ 7 (มาตราความรุนแรงคลื่นไหวสะเทือนของสำนักงานอุตุนิยมวิทยาญี่ปุ่น) และเป็นครั้งที่ 6 ในญี่ปุ่นนับตั้งแต่การใช้งานระบบในปี 1949
| ความรุนแรง | ชื่อเมืองและเทศบาล |
| --- | --- |
7: อัตสึมะ
6+: อะบิระ, มูกาวะ
6-: ท่าอากาศยานชินชิโตเซะ, ฮิดะกะ, บิราโทริ
5+: ซัปโปโร, โทมาโกไม, เอเบ็ตสึ, มิคาสะ, ชิโตเซะ, เอนิวะ , นากานุมะ, ชินฮิดากะ
5-: ฮาโกดาเตะ, มูโรรัง, อิวามิซาวะ, โนโบริเบ็ตสึ, เดโต, คิตะฮิโรชิมะ, อิชิการิ, ชินชิโนสึ, นัมโปโร, ยูนิ, คุริยามะ, ชิราโออิ
ผลกระทบต่อมนุษย์

มีผู้เสียชีวิตที่ได้รับการยืนยัน 43 ราย  มีผู้ได้รับบาดเจ็บ 691 ผู้เสียชีวิตส่วนใหญ่เสียชีวิตในอัตสึมะ 36 ราย ภูมิภาคนี้ถูกพายุพายุไต้ฝุ่นเชบี 1 วันก่อนเกิดแผ่นดินไหว ทําให้เกิดแผ่นดินถล่มเนื่องจากดินเปียกจากพายุ
การตอบสนอง

นายกรัฐมนตรีชินโซ อาเบะได้ส่งกองกำลังป้องกันตนเองญี่ปุ่นจำนวน 25,000 นาย ฮกไกโดเพื่อช่วยเหลือในการบรรเทาภัยพิบัติ เขายังประกาศว่าจะระงับการหาเสียงชั่วคราว อาเบะยังไปเยือนซัปโปโรและอัตสึมะหลังจากแผ่นดินไหวได้สามวัน เขาได้พบกับผู้นําทางการเมืองท้องถิ่นและผู้อยู่อาศัยในศูนย์พักพิงชั่วคราว หลังจากการเยือนของเขานายกรัฐมนตรีประกาศว่ารัฐบาลจะจัดสรรเงิน 540 ล้านเยนจากเงินสํารองเพื่อช่วยในการฟื้นตัวของฮกไกโดนอกจากนี้ฟุตบอลทีมชาติญี่ปุ่นยกเลิกการแข่งขันนัดกระชับมิตรนัดที่ 7 กับฟุตบอลทีมชาติชิลีที่จะจัดขึ้นที่ซัปโปโรโดม
และสมเด็จพระจักรพรรดิอากิฮิโตะกับสมเด็จพระจักรพรรดินีมิจิโกะได้เสด็จเยือนอัตสึมะเมื่อวันที่ 15 พฤศจิกายนเพื่อติดต่อกับผู้ประสบภัยจากแผ่นดินไหวและดินถล่มและยังสํารวจพื้นที่ที่ได้รับผลกระทบจากดินถล่ม
ทางด่วนฮิดากะถูกปิด
แผ่นดินไหวตามหลังแผ่นดินไหวหลักที่ฮกไกโด
แผนที่ความเข้มของแผ่นดินไหว
อดีตนายกรัฐมนตรี ชินโซ อาเบะจัดการประชุมเพื่อตอบสนองต่อแผ่นดินไหว
ดินถล่ม (สีน้ำตาล) สามารถเห็นได้ตลอดจากทางตอนเหนือของอัตสึมะ ที่ถ่ายหลังจากแผ่นดินไหว
โลหะปราสาท วัดราชนัดดารามวรวิหาร

| โลหะปราสาท |
| --- | --- |
โลหะปราสาท
ข้อมูลพื้นฐาน
ที่ตั้ง: แขวงบวรนิเวศ, เขตพระนคร, กรุงเทพมหานคร
ศาสนา: ศาสนาพุทธ
จังหวัด: กรุงเทพมหานคร
ประเทศ: ประเทศไทย
การสร้าง
สถาปนิก: สมเด็จเจ้าพระยาบรมมหาพิไชยญาติ (ทัต บุนนาค)
สถาปัตยกรรม: สถาปัตยกรรมไทย
ผู้สร้าง: พระบาทสมเด็จพระนั่งเกล้าเจ้าอยู่หัว
ปีที่เริ่ม: พ.ศ. 2389 (178 ปี)


 โบราณสถานที่ขึ้นทะเบียนโดยกรมศิลปากร
ขึ้นเมื่อ: 22 พฤศจิกายน พ.ศ. 2492
เป็นส่วนหนึ่งของ: วัดราชนัดดาราม
เลขอ้างอิง: 0000039
 
 
 
โลหะปราสาท เป็นโลหะปราสาทองค์แรกและองค์เดียวของไทย และถือเป็นองค์ที่ 3 ของโลก สร้างในรัชสมัยพระบาทสมเด็จพระนั่งเกล้าเจ้าอยู่หัว ตั้งอยู่ในพื้นที่วัดราชนัดดารามวรวิหาร และอยู่ในบริเวณลานพลับพลามหาเจษฎาบดินทร์ ยอดปราสาทประดิษฐานพระบรมสารีริกธาตุ
โลหะปราสาท ได้รับการปรับปรุงหลายครั้ง ภายหลังก่อสร้างขึ้นตามพระราชดำริของพระบาทสมเด็จพระนั่งเกล้าเจ้าอยู่หัว แต่ภายหลังพระองค์สวรรคตลง โลหะปราสาทก็มิได้ปรับปรุงแล้วเสร็จ จนกระทั่งได้บูรณะครั้งใหญ่จนแล้วเสร็จในสมัยพระราชปัญญาโสภณ (สุข ปุญญรํสี) ปี พ.ศ. 2506 โดยมีจอมพลสฤษดิ์  ธนะรัชต์ เป็นนายกรัฐมนตรีในขณะนั้น ได้ร่วมกันปรับปรุงแล้วเสร็จ เป็นแบบก่อโบกปูนสีแดง มณฑปทาสีขาว
ในปี พ.ศ. 2539 พล.อ.ต.อาวุธ เงินชูกลิ่น ศิลปินแห่งชาติสาขาสถาปัตยกรรม (ในเวลาต่อมา) ได้ออกแบบวัสดุมุงและเครื่องประดับหลังคาเป็นโลหะและทองแดงรมดำ ทำให้ออกมาเป็นสีดำ และในปี พ.ศ. 2555 กรมศิลปากรได้ร่วมกับทางวัดบูรณะ มณฑปให้เป็นสีทองแล้วเสร็จในปี พ.ศ. 2560
ประวัติ

โลหะปราสาท ตั้งอยู่ ณ ด้านตะวันตกของพระอุโบสถ ก่อสร้างขึ้นโดยพระราชดำริของพระบาทสมเด็จพระนั่งเกล้าเจ้าอยู่หัว แทนการสร้างเจดีย์ โลหะปราสาทนี้ สร้างขึ้นตามประวัติพระพุทธศาสนา ถือเป็นโลหะปราสาทองค์ที่ 3 ของโลก โดยโลหะปราสาทหลังแรกนางวิสาขาบุตรีธนัญชัยเศรษฐีแห่งเมืองสาวัตถีสร้างขึ้นในสมัยพุทธกาลโดย เป็นปราสาท 2 ชั้น 1,000 ห้อง ยอดปราสาททำด้วยทองคำ ที่ชื่อว่า "มิคารมาตุปราสาท" ส่วนโลหะปราสาทหลังที่ 2 สร้างโดยพระเจ้าทุฏฐคามณี กษัตริย์แห่งกรุงอนุราธปุระลังกา ในราวปีพุทธศักราช 382 เป็นปราสาท 9 ชั้น 1,000 ห้อง มีความกว้างและความสูงแต่ละด้าน 100 ศอก หลังคามุงด้วยแผ่นทองแดง ผนังเป็นไม้ประดับด้วยหินมีค่าและงาช้าง
โลหะปราสาทวัดราชนัดดารามวรวิหาร มีลักษณะศิลปสถาปัตยกรรมไทยเป็นปราสาท 3 ชั้น มียอด 37 ยอด หมายถึงโพธิปักขิยธรรม 37 ประการ กลางปราสาทเป็นช่องกลวงจากฐานตลอดยอด มีซุงต้นใหญ่สูงถึงยอดปราสาทเป็นแกนกลาง เจาะลำต้นตอกเป็นบันไดเวียนขึ้น 67 ขั้น เริ่มก่อสร้างในปี พ.ศ. 2394 นับจากปีที่เริ่มก่อสร้างวัดราชนัดดารามได้ 5 ปี แต่ก่อสร้างสำเร็จเป็นเพียงปราสาทโกลน ก็สิ้นรัชกาล
ในรัชสมัยพระบาทสมเด็จพระจอมเกล้าเจ้าอยู่หัว ไม่ปรากฏหลักฐานเกี่ยวกับการก่อสร้างโลหะปราสาท จนมารัชสมัยพระบาทสมเด็จพระจุลจอมเกล้าเจ้าอยู่หัว พระประสิทธิ์สุตคุณ (แดง เขมทตฺโต) เจ้าอาวาส ได้ขอพระราชทานพระบรมราชานุญาตบูรณะปฏิสังขรณ์หลายครั้งตามแต่กำลังทุนทรัพย์ที่หาได้ โดยบูรณะตั้งแต่ชั้นบนลงมา คือ ทำพื้น ก่อมณฑปโบกปูนสีแดง ยกฉัตร ยอดเจดีย์ที่ชั้นบนสุดและชั้นที่ 2 ทั้งหมด ยังเหลือแต่ชั้นล่างสุดที่ไม่ได้บูรณะ
การบูรณะโลหะปราสาทครั้งใหญ่ ดำเนินการในสมัยพระราชปัญญาโสภณ (สุข ปุญญรํสี) ดำรงตำแหน่งเจ้าอาวาส ร่วมกับส่วนราชการที่เกี่ยวข้อง ในปี พ.ศ. 2506 ทั้งนี้ได้พยายามรักษาแบบแผนดั้งเดิมของโลหะปราสาทในสมัยรัชกาลที่ 3 ไว้ให้มากที่สุด นับว่าโลหะปราสาทได้บูรณปฏิสังขรณ์จนเสร็จสมบูรณ์ในครั้งนี้ โดยกรมโยธาเทศบาล เป็นผู้รับผิดชอบในครั้งนี้
เมื่อครั้งที่รัฐบาลจัดงานฉลองศิริราชสมบัติครบ 50 ปี ระหว่างปี พ.ศ. 2538-2539 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้กำหนดการพระราชพิธีบรรจุพระบรมสารีริกธาตุประดิษฐาน ณ พระเจดีย์บุษบกโลหะปราสาทเป็นพระราชพิธีแรก แห่งการทรงบำเพ็ญพระราชกุศลและได้เสด็จพระราชดำเนินมาทรงประดิษฐานพระบรมสารีริกธาตุ เมื่อวันจันทร์ที่ 27 กุมภาพันธ์ พ.ศ. 2538
สืบเนื่องจากโอกาสดังกล่าว โครงการบูรณะโลหะปราสาทครั้งล่าสุดจึงได้เกิดขึ้นใน พ.ศ. 2539 สาระสำคัญของโครงการนี้ประกอบด้วย งานบูรณปฏิสังขรณ์โลหะปราสาท เริ่มจากยอดมณฑปกลาง เปลี่ยนวัสดุมุงและเครื่องประดับหลังคาเป็นโลหะและทองแดงรมดำ โดยมีนาวาอากาศเอกอาวุธ เงินชูกลิ่น (ยศในขณะนั้น ปัจจุบันเป็นยศ พลอากาศตรี) ศิลปินแห่งชาติ เป็นสถาปนิก นายสุทิน เจริญสวัสดิ์ เป็นวิศวกรโยธา และ นายประพิศ แก้วสุริยาเป็นผู้ควบคุมงานก่อสร้าง
ในปี พ.ศ. 2555 กรมศิลปากร ร่วมกับวัดราชนัดดารามวรวิหาร จัดโครงการบูรณะโลหะปราสาท วัดราชนัดดาราม โดยการปิดทองคำเปลวบนยอดทั้ง 37 ยอด โดยเริ่มดำเนินการจากชั้นบนสุดลงมาแล้วเสร็จในปี พ.ศ. 2560
ระเบียงภาพ

ขณะกำลังบูรณะในปี พ.ศ. 2546 สังเกตมณฑปชั้นล่างยังเป็นสีขาว
ปี พ.ศ. 2551 มณฑปบูรณะเป็นทองแดงรมดำทั้งหมด
ปี พ.ศ. 2557 ยอดมณฑปกลางปิดทอง
ปี พ.ศ. 2558 ปิดทองมณฑปชั้น 2 และ 3
ปี พ.ศ. 2558 ปิดทองมณฑปชั้น 2 และ 3
เดือนกันยายน พ.ศ. 2558 ปิดทองมณฑปชั้น 2 และ 3
ดูเพิ่ม

วัดราชนัดดารามวรวิหาร
แหล่งข้อมูลอื่น

แผนที่และภาพถ่ายทางอากาศของ โลหะปราสาท วัดราชนัดดารามวรวิหาร
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°45′17″N 100°30′16″E﻿ / ﻿13.754793°N 100.504568°E﻿ / 13.754793; 100.504568
ภาพจากมุมมองพระบรมบรรพตวัดสระเกศสมัยก่อนปี พ.ศ. 2539 มองเห็นโลหะปราสาท(ตรงกลาง)ก่อนบูรณะสมัยยอดมณฑปสีขาว
ATC รหัส V10

ส่วนของ ระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)
V อื่นๆ (Various)
31 กุมภาพันธ์

31 กุมภาพันธ์ คือวันที่จินตนาการขึ้นมา สูตรนี้อาจจะใช้ในซอฟต์แวร์เช่น Microsoft Excel เพื่อหมายถึงวันสุดท้ายของเดือนกุมภาพันธ์เป็นวิธีการที่ช่วยให้ความจริงที่ว่าความยาวของมันจะแตกต่างกันเมื่อปีอธิกสุรทิน นอกจากนี้ยังสามารถนำมาใช้เป็นคำที่ใช้เรียกครึ่งวันเกิดของคนที่เกิดเมื่อวันที่ 29 30 และ 31 สิงหาคม[ต้องการอ้างอิง] อย่างไรก็ตามการใช้วันที่ 31 กุมภาพันธ์อาจจะเกิดจากการพิมพ์ผิดหรือบันทึกข้อมูลผิดก็ได้และไม่ได้จินตนาการขึ้นมาแต่อย่างใด
0 มีนาคม บางครั้งก็ใช้โดยนักดาราศาสตร์เป็นคำพ้องสำหรับวันสุดท้ายของเดือนกุมภาพันธ์
ดูเพิ่ม

0 มกราคม
30 กุมภาพันธ์
0 มีนาคม
โยชิชิเงะ โยชิดะ

Japanese film director (1933–2022)
| โยชิชิเงะ โยชิดะ |
| --- | --- |
โยชิชิเงะ โยชิดะ ใน นิตยสารKinema Junp ฉบับ เดือนเมษายน พ.ศ. 2505
เกิด: 16 กุมภาพันธ์ ค.ศ. 1933(1933-02-16) ฟูกูอิ ประเทศญี่ปุ่น
เสียชีวิต: 8 ธันวาคม ค.ศ. 2022(2022-12-08) (89 ปี) เขตชิบูยะ โตเกียว ประเทศญี่ปุ่น
อาชีพ: ผู้กำกับภาพยนตร์, ผู้เขียนบท, นักเขียน
ปีปฏิบัติงาน: พ.ศ. 2503–2547
โยชิชิเงะ โยชิดะ (ญี่ปุ่น: 吉田 喜重; โรมาจิ: Yoshida Yoshishige), เกิดวันที่ 16 กุมภาพันธ์ พ.ศ. 2476 – 8 ธันวาคม พ.ศ. 2565 เป็นที่รู้จักกันในนาม คิจู โยชิดะ เป็นผู้กำกับภาพยนตร์และนักเขียนบทภาพยนตร์ชาวญี่ปุ่น
ชีวิตและอาชีพการงาน

เขาจบการศึกษาจาก มหาวิทยาลัยโตเกียว ซึ่งเขาศึกษา วรรณกรรมฝรั่งเศส โยชิดะเข้าสู่สตูดิโอโชจิกุ เมื่อปี พ.ศ. 2498 และทำงานเป็นผู้ช่วยของ เคซูเกะ คิโนชิตะ ก่อนที่จะเริ่มต้นเป็นผู้กำกับเองในปี พ.ศ. 2503 ด้วยภาพยนตร์ Rokudenashi เขาเป็นสมาชิกกลุ่มหลักของที่เรียกว่า "Shōchiku Nouvelle Vague" พร้อมกับ นางิซะ โอชิมะ และ มาซาฮิโระ ชิโนดะ และผลงานของเขาได้รับการศึกษาภายใต้หัวข้อที่ใหญ่กว่าของ Japanese New Wave เหมือนกับคู่ค้าใน New Wave อื่น ๆ เขารู้สึกถูกจำกัดในระบบสตูดิโอ หลังจากที่ Shōchiku ทำการตัดต่อใหม่ของภาพยนตร์ Escape from Japan (1964) เขาออกจากสตูดิโอเพื่อเริ่มต้นบริษัทผลิตภัณฑ์ของตัวเอง ที่นั้นเขากำกับภาพยนตร์เช่น Eros + Massacre
ตั้งแต่ปี พ.ศ. 2503 ถึง พ.ศ. 2547 โยชิดะได้กำกับภาพยนตร์มากกว่า 20 เรื่อง ซึ่งบางเรื่องมีภรรยาของเขา นักแสดง มาริโกะ โอกาดะ หลังจากที่ห่างจากจอภาพยนตร์นานพอสมควรตั้งแต่การกลับมาของเขาในปี พ.ศ. 2516 ด้วย Coup d'État เขากลับมาด้วยภาพยนตร์ A Promise ซึ่งได้แสดงในส่วน Un Certain Regard ของงาน 1986 Cannes Film Festival สองปีต่อมา ภาพยนตร์ Wuthering Heights ของเขาได้เข้าแข่งขันในสาขา Golden Palm ที่งาน 1988 Cannes Film Festival ในปี พ.ศ. 2545 ภาพยนตร์ Women in the Mirror ได้เปิดตัวหลังจากช่วงพักยาวถึง 14 ปีนอกเหนือจากภาพยนตร์ละครเวทีแล้ว โยชิดะยังได้กำกับภาพยนตร์สารคดีชุดหนึ่งสำหรับโทรทัศน์ญี่ปุ่นอีกด้วย
เขาได้กล่าวถึงว่าภาพยนตร์ยุโรปมีอิทธิพลอย่างมากต่อผลงานของเขา โดยเฉพาะผู้กำกับเช่น อิงมาร์ เบิร์กแมน และ มีเกลันเจโล อันโตนีโอนี, รวมถึงภาพยนตร์ฝรั่งเศสก่อนสงครามโดยเฉพาะผลงานของ ฌอง เรอนัวร์ เขายังตีพิมพ์หนังสือหลายเล่มเกี่ยวกับภาพยนตร์ รวมถึงหนึ่งเรื่องเกี่ยวกับผลงานภาพยนตร์ของตนเองและการวิเคราะห์ภาพยนตร์ของ ยาซูจิโร โอซุ ด้วย
โยชิดะเสียชีวิตด้วยโรคปอดอักเสบที่โรงพยาบาลแห่งหนึ่งใน เขตชิบุยะ เมื่อวันที่ 8 ธันวาคม พ.ศ. 2565 ในอายุ 89 ปี
ผลงานภาพยนตร์ที่ได้รับคัดเลือก > ภาพยนตร์

Good-for-Nothing (พ.ศ. 2503)
Blood Is Dry (พ.ศ. 2503)
Bitter End of a Sweet Night (พ.ศ. 2504)
Akitsu Springs (พ.ศ. 2505)
18 Who Cause a Storm (พ.ศ. 2506)
Escape from Japan (พ.ศ. 2507)
A Story Written with Water (พ.ศ. 2508)
Woman of the Lake (พ.ศ. 2509)
The Affair (พ.ศ. 2510)
Impasse หรือรู้จักกันในชื่อ  Flame and Women  (พ.ศ. 2510)
Affair in the Snow (พ.ศ. 2511)
Farewell to the Summer Light (พ.ศ. 2511)
Eros + Massacre (พ.ศ. 2512)
Heroic Purgatory (พ.ศ. 2513)
Confessions Among Actresses (พ.ศ. 2514)
Coup d'État (พ.ศ. 2516)
A Promise (พ.ศ. 2529)
Wuthering Heights (พ.ศ. 2531)
Lumière and Company (segment, พ.ศ. 2538)
Women in the Mirror (พ.ศ. 2545)
Welcome to São Paulo (segment, พ.ศ. 2547)
ผลงานภาพยนตร์ที่ได้รับคัดเลือก > ละครโทรทัศน์

The Cinema of Ozu According to Kiju Yoshida (พ.ศ. 2536)
บรรณานุกรมที่ได้รับคัดเลือก

Yoshida, Kijū (1984). Mehiko yorokobashiki inyu. Tokyo: Iwanami Shoten Publishers. ISBN 978-2-918040-46-0.
Yoshida, Kiju (2003). Ozu's Anti-Cinema. Ann Arbor: Center for Japanese Studies, University of Michigan. ISBN 978-1-929280-27-8. OCLC 53013473.
Yoshida, Kijū (December 2010). "My Theory of Film: A Logic of Self-Negation". Review of Japanese Culture and Society. 22: 104–109.
แหล่งข้อมูลอื่น

โยชิชิเงะ โยชิดะ ที่อินเทอร์เน็ตมูวีเดตาเบส
โยชิชิเงะ โยชิดะ ที่เจแปนนิสมูวีเดตาเบส (ในภาษาญี่ปุ่น)
ATC รหัส V09

ส่วนของ ระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)
V อื่นๆ (Various)
AU

AU หรือ Au สามารถหมายถึง
ทองคำ มีสัญลักษณ์ธาตุ คือ Au
หน่วยดาราศาสตร์ อักษรย่อของ Astronomical Unit
มหาวิทยาลัยอัสสัมชัญ (Assumption University) มหาวิทยาลัยในประเทศไทยตั้งอยู่ในกรุงเทพมหานครและสมุทรปราการ
มหาวิทยาลัยออเบิร์น (Auburn University) มหาวิทยาลัยในสหรัฐอเมริกาตั้งอยู่ในเมืองออเบิร์น
| อักษร A ที่ประกอบกับอักษรละตินตัวอื่น |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| AA | AB | AC | AD | AE | AF | AG | AH | AI | AJ | AK | AL | AM | AN | AO | AP | AQ | AR | AS | AT | AU | AV | AW | AX | AY | AZ |
| AA | BA | CA | DA | EA | FA | GA | HA | IA | JA | KA | LA | MA | NA | OA | PA | QA | RA | SA | TA | UA | VA | WA | XA | YA | ZA |
Leloupia

| Leloupia |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: มอลลัสกา Mollusca
ชั้น:: Polyplacophora Polyplacophora
อันดับ:: Chitonida Chitonida
วงศ์:: Callochitonidae Callochitonidae Kaas & Van Belle, 1990
สกุล:: Leloupia Leloupia (Pelseneer, 1903)

Leloupia เป็นสกุลของลิ่นทะเลที่อยู่ในวงศ์ Callochitonidae มีเพียงสปีชีส์เดียวคือ Leloupia belgicae.
32

32 (สามสิบสอง) เป็นจำนวนธรรมชาติที่อยู่ถัดจาก 31 (สามสิบเอ็ด) และอยู่ก่อนหน้า 33 (สามสิบสาม)
คำเติมนำหน้า

ภาษากรีก dotriconta-
ภาษาละติน duotriginti-
ความหมาย

คนไทยเชื่อว่ามนุษย์มีอวัยวะสำคัญ 32 ชิ้น
โดยปกติผู้ใหญ่ มีฟันแท้ทั้งหมด 32 ซี่
32 เป็นเลขอะตอมของ เจอร์เมเนียม
65

65 (หกสิบห้า) เป็นจำนวนธรรมชาติที่อยู่ถัดจาก 64 (หกสิบสี่) และอยู่ก่อนหน้า 66 (หกสิบหก)
คำเติมนำหน้า

ภาษากรีก - pentahexaconta-
ภาษาละติน - quinsextroginti-
ความหมาย

65 เป็นเลขอะตอมของ เทอร์เบียม
Lelya

| Lelya |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: แอสเทอริด Asterids
อันดับ:: ดอกหรีดเขา Gentianales
วงศ์:: วงศ์เข็ม Rubiaceae
สกุล:: Lelya Lelya Bremek.
สปีชีส์:: Lelya
ชื่อทวินาม
Lelya Bremek.

ชื่อพ้อง
 Lelya prostrata W.H.Lewis  Lelya prostrata var. elongata Verdc.  Spermacoce prostrata R.D.Good 
Lelya เป็นสกุลของพืชดอกที่อยู่ในวงศ์ Rubiaceae. มีเพียงสปีชีส์เดียวคือ Lelya osteocarpa Bremek.
ถิ่นกำเนิดของมันคือ แอฟริกาเขตร้อน พบในแองโกลา มาลาวี ไนจีเรีย แทนซาเนีย แซมเบีย และไซร์
Lefebvrea

| Lefebvrea |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: แอสเทอริด Asterids
อันดับ:: อันดับผักชี Apiales
วงศ์:: วงศ์ผักชี Apiaceae
สกุล:: Lefebvrea Lefebvrea A.Rich.
สปีชีส์:: Lefebvrea
ชื่อทวินาม
Lefebvrea A.Rich.

ชื่อพ้อง
 Erythroselinum Chiov.  Lefeburia Lindl. 
Lefebvrea เป็นสกุลของพืชดอกที่อยู่ในวงศ์ Apiaceae.
ถิ่นกำเนิดของมันคือ แอฟริกาเขตร้อนและใต้ พบได้ในแองโกลา, เบนิน, บุรุนดี, แคเมอรูน, สาธารณรัฐแอฟริกากลาง, ชาด, คองโก, เอธิโอเปีย, เคนยา, มาลาวี, โมซัมบิก, นามิเบีย, ไนจีเรีย, รวันดา, แอฟริกาใต้ (ภายในจังหวัดเคป, โควซุลุ - นาลและจังหวัดภาคเหนือ) , ซูดาน, สวาซิแลนด์, แทนซาเนีย, ยูกันดา, แซมเบีย, Zaïreและซิมบับเว
สปีชีส์ในสกุล ได้แก่:
Lefebvrea abyssinica A.Rich.
Lefebvrea atropurpurea (Steud. ex A.Rich.) P.J.D.Winter
Lefebvrea brachystyla Hiern ex Oliv.
Lefebvrea droopii C.C.Towns.
Lefebvrea grantii (Kingston ex Oliv.) S.Droop
Lefebvrea oblongisecta (C.C.Towns.) P.J.D.Winter
Lefebvrea stenosperma (C.C.Towns.) P.J.D.Winter
Lefebvrea tenuis (C.C.Towns.) P.J.D.Winter
Lehmanniella

| Lehmanniella |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: แอสเทอริด Asterids
อันดับ:: ดอกหรีดเขา Gentianales
วงศ์:: วงศ์ดอกหรีดเขา Gentianaceae
สกุล:: Lehmanniella Lehmanniella Gilg
สปีชีส์:: Lehmanniella
ชื่อทวินาม
Lehmanniella Gilg

Lehmanniella เป็นสกุลของพืชดอกที่อยู่ในวงศ์ Gentianaceae.
มีถิ่นกำเนิดในโคลัมเบียและเปรู
สปีชีส์ในสกุล ได้แก่:
Lehmanniella huanucensis J.E.Simonis ex Maas
Lehmanniella splendens (Hook.) Ewan
67

67 (หกสิบเจ็ด) เป็นจำนวนธรรมชาติที่อยู่ถัดจาก 66 (หกสิบหก) และอยู่ก่อนหน้า 68 (หกสิบแปด)
คำเติมนำหน้า

ภาษากรีก - heptahexaconta-
ภาษาละติน - septasextroginti-
ความหมาย

67 เป็นเลขอะตอมของ โฮลเมียม
66

66 (หกสิบหก) เป็นจำนวนธรรมชาติที่อยู่ถัดจาก 65 (หกสิบห้า) และอยู่ก่อนหน้า 67 (หกสิบเจ็ด)
คำเติมนำหน้า

ภาษากรีก - hexahexaconta-
ภาษาละติน - sexsextroginti-
ความหมาย

66 เป็นเลขอะตอมของดิสโพรเซียม
Leilasteridae

| Leilasteridae |
| --- | --- |

Leilaster radians

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: เอไคโนเดอร์มาตา Echinodermata
ชั้น:: ดาวทะเล Asteroidea
อันดับ:: Valvatida Valvatida
วงศ์:: Leilasteridae Leilasteridae
สปีชีส์:: Leilasteridae
ชื่อทวินาม
Leilasteridae 

Leilasteridae เป็นสกุลของอิคีเนอเดอร์เมอเทอที่อยู่ในวงศ์ Valvatida.
สปีชีส์ในสกุล ได้แก่:
Leilaster Clark, 1938
Mirastrella Fisher, 1940